CELEX: 62019TN0248
Language: ro
Date: 2019-04-12 00:00:00
Title: Cauza T-248/19: Acțiune introdusă la 12 aprilie 2019 — Bilde/Parlamentul European

24.6.2019   
            
            
               RO
            
            
               Jurnalul Oficial al Uniunii Europene
            
            
               C 213/58
            
         
      Acțiune introdusă la 12 aprilie 2019 — Bilde/Parlamentul European
      (Cauza T-248/19)
      (2019/C 213/57)
      Limba de procedură: franceza
      
         Părțile
      
      
         Reclamantă: Dominique Bilde (Lagarde, Franța) (reprezentant: F. Wagner, avocat)
      
         Pârât: Parlamentul European
      
         Concluziile
      
      Reclamanta solicită Tribunalului:
      
                  —
               
               
                  anularea Deciziei P8_TA-PROV(2019)0137 a Parlamentului European din 12 martie 2019 privind cererea de ridicare a imunității reclamantei 2018/2267(IMM), prin care este efectiv ridicată imunitatea reclamantei;
               
            
                  —
               
               
                  obligarea Parlamentului European la plata tuturor cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă trei motive.
      
                  1.
               
               
                  Primul motiv, întemeiat pe încălcarea articolului 9 din Protocolul nr. 7 privind privilegiile și imunitățile Uniunii Europene (JO 2010, C 83, p. 266), a articolului 5 alineatele (1) și (5) din Regulamentul de procedură al Parlamentului European (JO 2005, L 44, p. 1) și a Comunicărilor către membrii nr. 11/2003 și nr. 11/2016.
               
            
                  2.
               
               
                  Al doilea motiv, întemeiat pe un abuz de procedură, mai precis pe încălcarea articolului 43 din Comunicarea către membrii nr. 11/2016, prin faptul că finalitatea care stă la baza procedurii ar fi de a aduce atingere activității politice a reclamantei, ceea ce ar constitui un caz de fumus persecutionis împotriva sa.
               
            
                  3.
               
               
                  Al treilea motiv, întemeiat pe încălcarea principiilor generale ale dreptului Uniunii „ne bis in idem” și „una via electa”, pe un abuz de procedură și pe un abuz de putere.